section_heading: Izbori za Nadzorni odbor 2022. godine
paragraph_text: Četvrti demokratski izbori u HNK Hajduk održani su 15. srpnja 2022. godine, ovaj put u samo jednom krugu glasanja. Članovima je omogućeno glasanje fizički na Poljudu ili elektroničkim putem. Registriranih članova na izborima bilo je 5951 od kojih je 4781 iskoristilo svoje člansko pravo te izabralo nove članove Nadzornog odbora. Odlukom Glavne skupštine dioničara iz 2021. godine Nadzorni odbor broji pet članova.